wickkiey/tamil-wikipedia-markdown huggingface dataset:
# பாரிசு பச்சை



**பாரிசு பச்சை** என்பது காப்பர் (II) அசிட்டோ ஆர்சினைட் எனும் வேதியியல் பெயர் கொண்ட பச்சை நிறங்கொண்ட எலிக்கொல்லி மற்றும் பூச்சிக்கொல்லி நஞ்சாகும். இப்பெயர் மேற்குறிப்பிட்ட வேதிப்பொருளைக் குறிக்க மட்டுமன்றி அதன் நிறத்தைக் குறிக்கவும் பயன்படுத்தப்படுகிறது.  

## பண்புகள்
பாரிசு பச்சை நீலம்-பச்சை நிறமுள்ள திடப்பொருள். இது கொடுமையான நச்சுத் தன்மை உடையது.  

## தயாரிப்பு
தாமிர (II) அசிட்டேட்டை ஆர்செனிக் ட்ரை ஆக்சைடு மற்றும் நீர் உடன் வினைப்படுத்த பாரிசு பச்சை கிடைக்கும்.  
## பயன்கள்

பாரிசு நகரப் பாதாளச் சாக்கடைகளில் எலிகளைக் கொல்ல இது முதன் முதலில் பயன்படுத்தப்பட்டதால் பாரிசு பச்சை எனும் பெயர் பெற்றது. இத்தாலியில் கொசுக்களைக் கொள்ள இது விமானங்களிலிருந்து தூவப்பட்டது. மேலும் பளிச்சிடும் பச்சை நிறத்திற்காக இது நிறமியாகவும் பயன்படுத்தப்படுகிறது. இது காற்றைக் கருமையாக்கக் கூடியது. வான வேடிக்கைகளில் பச்சை நிறம் தரவும் இது பயன்படுத்தப்படுகிறது.  

## தடை
இது மிகவும் நச்சுத் தன்மை கொண்டதாகையால் பல இடங்களில் தடை செய்யப்பட்டுள்ளது.
# வான்வெளி அருங்காட்சியம் (ஹொங்கொங்)


**ஹொங்கொங் வான்வெளி அருங்காட்சியம்** (*Hong Kong Space Museum*) என்பது ஹொங்கொங், சிம் சா சுயில் இருக்கும் ஒரு வின்வெளிக் கல்வி தொடர்பான அருங்காட்சியம் ஆகும். இது ஹொங்கொங் அரசாங்கத்தின், முசுப்பாற்றல் மற்றும் பண்பாட்டு சேவை திணைக்களத்தினால் நிர்வகிக்கப்படுகிறது. இது 1980 ஆம் ஆண்டு கட்டப்பட்டதாகும்.  

## அமைவிடம்
ஹொங்கொங்கில் இதன் அமைவிடம்; கவ்லூன் திபகற்ப நிலப்பரப்பின் முனையில்; இலக்கம் 10 சாலிசுபியூரி வீதி, சிம் சா சுயி எனும் இடத்தில் அமைந்துள்ளது. அத்துடன் இது நட்சத்திரங்களின் ஒழுங்கை, இசுடார் பெறி வள்ளத்துறை போன்றவற்றுக்கும் அண்மித்தே உள்ளது. தமிழர் அதிகம் கூடும் இடமான சுங்கிங் கட்டடத்தில் இருந்து சில மீட்டர் தூரம் மட்டுமே உள்ளது.  

## வரலாறு
# பேக்கால் கோட்டை


**பேக்கால் கோட்டை** என்பது இந்தியாவின் கேரள மாநிலத்தில் உள்ள ஒரு கோட்டையாகும். இதுதுவே கேரளத்திலேயே மிகப்பெரிய கோட்டை. இது 40 ஏக்கர் பரப்பளவில் அமைந்துள்ளது. படிகளைக் கொண்டு உயரமாக அமைக்கப்பட்ட நீர்த்தொட்டியும் உயர்ந்த இடத்தில் அகன்ற படிகளைக் கொண்ட கண்காணிப்புக் கோபுரமும் இக்கோட்டையின் சிறப்பம்சங்களாகும். இக்கோட்டை அரபிக்கடலை ஒட்டி அமைந்துள்ளது. இது இந்தியாவில் உள்ள மற்ற கோட்டைகளைப் போல் அரசின் மையக் கட்டிடமாக இல்லாமல் தனியே பாதுகாப்புக் காரணங்களுக்காக மட்டுமே கட்டப்பட்டுள்ளது. இக்கோட்டை காசர்கோட்டில் இருந்த 18 கிலோமீட்டர் தொலைவில் அமைந்துள்ளது.  

## அமைப்பு
கோட்டை கடலில் இருந்து வெளிப்படுவது போல் தோன்றுகிறது. அதன் வெளிப்புறத்தின் கிட்டத்தட்ட முக்கால்வாசி பகுதி நீரை ஒட்டி உள்ளது. பெக்கால் கோட்டை ஒரு நிர்வாக மையம் அல்ல, அதில் எந்த அரண்மனையோ அல்லது மாளிகையோ இல்லை.  

இங்கு உள்ள ஒரு முக்கிய அம்சம் நீர்-தொட்டி, மற்றும் திப்பு சுல்தான் கட்டிய ஒரு கண்காணிப்பு கோபுரத்திற்கு செல்லும் படிகள் . கோட்டையின் நின்று, பார்த்தால் காஞ்ஞங்காடு, பள்ளிக்கார, பேக்கல், கொட்டிக்குளம், உடுமா போன்ற நகரங்களும், கரையோரங்களூயும் காணலாம்  

கோட்டையின் வளைவான நுழைவாயிலும், சுற்றியுள்ள அகழியும் இதன் தற்காப்புத் திறணை வெளிப்படுத்துகின்றன. கடற்படை தாக்குதல்களிலிருந்து கோட்டையை பாதுகாக்க வெளிப்புற மதில் சுவர்களில் உள்ள துளைகள் வடிவமைக்கப்பட்டுள்ளன. மேல் துளைகள் தொலைதூர இலக்குகளை இலக்குகளைத் தாக்க பயன்படும்வித்ததில் இருக்கின்றன. கோட்டைக்கு அருகில் மிக நெருக்கமாக வரும் எதிரிகளைத் தாக்க கீழே உள்ள துளைகள் பயன்படுத்தபட்டன.  

இதன் திடமான கட்டுமானம் தலச்சேரி கோட்டை மற்றும் டச்சுக்காரர்களால் கட்டப்பட்ட கண்ணூரில் உள்ள செயின்ட் ஏஞ்சலோ கோட்டை ஆகியவற்றை ஒத்திருக்கிறது.  

## வரலாறு
*பெருமாள் காலத்தில்* பேக்கால் மகோதயபுரத்தின் ஒரு பகுதியாக இருந்தது. மகோதயபுரம் பெருமாள்களின் வீழ்ச்சியைத் தொடர்ந்து, பேக்கால் 12 ஆம் நூற்றாண்டில் புலி நாடு அல்லது கோலாத்திரி அல்லது சிரக்கல் அரச குடும்பத்தின் ஆட்சியின் கீழ் வந்தது. கோலத்திரிகளின் ஆட்சியில் பேக்காலின் கடல் சார்ந்த முக்கியத்துவம் அதிகரித்தது. இவருகள் காலத்தில் மலபார் ஒரு முக்கியமான துறைமுக பகுதியாக ஆனது.  

1565 இல் தலிகோட்டா போருக்குப் பிறகு கேளடி நாயக்கர்கள் (இக்கேரி நாயக்கர்கள்) உள்ளிட்ட குறுநில மன்னர்கள் இப்பகுதியில் சக்திவாய்ந்தவர்களாக மாறினர். முதலில் ஆதிக்கம் செலுத்துவதற்கான ஒரு மையமாக பெக்காலைப் பயன்படுத்தி, பின்னர் மலபாரைக் காப்பாற்றிக்கோண்டனர். இந்த துறைமுக நகரத்தின் பொருளாதார முக்கியத்துவமானது பேக்காலை பலப்படுத்த நாயக்கர்களைத் தூண்டியது. கிரியா வெங்கடப்ப நாயக்கர் கோட்டையின் கட்டுமானத்தைத் தொடங்கினார், இது கி.பி 1650 இல் சிவப்ப நாயக்கரால் முடிக்கப்பட்டது. காசர்கோடு அருகே சந்திரகிரி கோட்டையும் இந்த காலகட்டத்தில் கட்டப்பட்டது. மற்றும் பம்பாய் ஆளுநரகத்தின் ஆட்சியில் இருந்த தென் கன்னட மாவட்டத்தின் பேக்கால் தாலுகாவின் தலைமையகமாக இது மாறியது. இதன் பின்னர், பேக்காலும், இந்ன் துறைமுகத்தின் அரசியல் மற்றும் பொருளாதார முக்கியத்துவம் குறைந்தது.  

அனுமனின் முக்கியப்பிரணா கோயில் அருகிலல், பண்டைய முஸ்லீம் மசூதி இருப்பது இப்பகுதியில் நிலவிய மத நல்லிணக்கத்திற்கு சான்றாகும்.  

## சுற்றுலா
இந்திய ஒன்றிய அரசு 1992 இல் பேக்கால் கோட்டையை ஒரு சிறப்பு சுற்றுலாப் பகுதியாக அறிவித்தது மற்றும் அதை மேம்படுத்த மூன்று ஆண்டுகளுக்குப் பிறகு பெக்கால் சுற்றுலா மேம்பாட்டுக் கழகத்தை உருவாக்கியது . பம்பாய் திரைப்படத்தின் 'உயிரே' (தமிழ்) பாடல் பேக்கால் கோட்டையில் படமாக்கப்பட்டது.
# கண்ணூர்க் கோட்டை



**கண்ணூர்க் கோட்டை** என்றறியப்படும் செயிண்ட். ஆஞ்செலோக் கோட்டை கேரள மாநிலத்தின் கண்ணூருக்கு அருகே இருக்கிறது. கண்ணூரில் இருந்து 3 கிலோமீட்டர் தொலைவில் அரபிக்கடலோரத்தில் கடலை நோக்கி அமைந்துள்ளது. இக்கோட்டை 1505-ஆம் ஆண்டு இந்தியாவின் முதல் போர்த்துக்கீசிய வைசிராயால் கட்டப்பட்டது. இக்கோட்டை வெவ்வேறு காலகட்டங்களில் வெவ்வேறு ஆட்சியாளர்களில் கட்டுப்பாட்டில் இருந்திருக்கிறது. 1663-இல் இக்கோட்டை டச்சுக்காரர்களால் கைப்பற்றப்பட்டது. பின்னர் ஆங்கிலேயர்கள் இதனைக் கைப்பற்றி மலபார்ப் பகுதியின் ராணுவ மையமாகப் பயன்படுத்தியுள்ளனர்.
# கொக்கலிக்கட்டை ஆட்டம்

கொக்கலிக்பட்டை ஆட்டத்தைக் கோக்கலிக்கட்டை ஆட்டம் என்றும் கூறுகின்றனர். உயர்ந்த குச்சியில் ஏறி அதனைக் காலாகப் பயன்படுத்தி ஆடும் ஆண்கள் நடனம் இது. இது பயிற்சி செய்து விளையாடப்படும் ஒரு கலைத்திற ஆட்டம். கொக்கு ஒற்றைக்காலில் நிற்பதுபோல் ஒற்றைக் கொம்பில் இருகால்களையும் ஊன்றி நின்றும், இரண்டு கால்களையும் கொக்கு பயன்படுத்திக்கொள்வது போல் இரண்டு கழிகளில் ஏறி நின்றும் இது விளையாடப்படுகிறது.  

## வகைகள்
### ஒருகால் ஆட்டம்
:சுமார் 10 அடி உயரமுள்ள ஒரு மூங்கில் கழியில் சுமார் ஓரடி உயரமுள்ள கணுவுக்கு மேல் சுமார் ஓரடி நீளமுள்ள குறுக்குக் கொம்பு ஒன்றைக் குறுக்காகக் கட்டி அதன்மேல் ஏறிநின்று கைகளால் கழியைப் பற்றிக்கொண்டு தத்தித் தத்தி நடந்து ஆடிக் காட்டுவது.  
### இருகால் ஆட்டம்
:இதில் இரு கழிகளை இரண்டு கால்களுக்கும் இரண்டு கைகளுக்கும் பயன்படுத்துவர்.  
#### மரக்கால் ஆட்டம்
:தெய்வங்கள் ஆடிய நடனம் எனத் தொகுக்கையில் மரக்கால் ஆட்டத்தைத் துர்க்கை ஆடியதாகக் காட்டப்படுகிறது. இது இக்காலத்தில் பொய்க்கால் குதிரை ஆட்டமாக ஆடிக் காட்டப்படுகிறது.  
### விழாக்கால ஆட்டம்
:இந்த விளையாட்டுகள் எல்லாமே கோயில் திருவிழாக் காலத்தில் ஆடிக் காட்டப்படுகின்றன. மரத்தாலான நீண்ட கட்டைகளை காலில் கட்டிக் கொண்டு ஆடும் ஆட்டம் ஆகும். கொக்குகளின் நீண்ட கால்களைப் போல் காலில் கட்டும் கட்டை இருப்பதால் இதற்குக் கொக்குக் கால் கட்டை ஆட்டம் என்று அழைக்கப்படுகிறது. கங்கையம்மன் கோயில் விழாவோடு தொடர்புடையது. கங்கையம்மனின் அருளால் மட்டுமே ஆட்டத்தை ஆட முடியும் என்று நம்புகின்றனர். ஆடுபவர்களின் எண்ணிக்கை பெரும்பாலும் இரட்டைப்படை எண்ணிக்கையிலேயே இருக்கும். தப்பு, சட்டி, டோலக் போன்ற இசைக்கருவிகள் இசைக்கப்படுகிறது. ஆட்டத்திற்கு பயன்படுத்தும் கட்டை 60 செ. மீட்டர் முதல் 150 செ. மீட்டர் வரை உயரம் உடையதாய் இருக்கும். சிலர் 200 செ. மீட்டர் உயரமுள்ள கட்டைகளையும் பயன்படுத்துகின்றனர். கோயில் என்று மட்டுமல்லாமல் பல்வேறு பொதுநிகழ்விற்கும் விளம்பரத்திற்கும் தற்போது ஆடப்படுகிறது.  

## அடிக்குறிப்பு

## பார்க்க
:தமிழர் விளையாட்டுகள் (அண்மைய காலம்)  
## கருவிநூல்
:தமிழர் விளையாட்டு மடல், தமிழ்நாடு அரசு வெளியீடு, 1988
# பெரியமேளம் (நாட்டார் இசை)


**பெரியமேளம்** என்பது தமிழ்நாட்டின் ஒரு நாட்டார் இசை வடிவமாகும். இது பெரிய தோலிசைக் கருவியை இசைத்து ஆடுவதால், **பெரிய மேளம்** என்று அழைக்கப்படுகிறது. பெரிய மேளம் என்ற இசைக்கருவியோடு தமரு, சட்டி, தமுக்கு, ஜால்ரா ஆகிய கருவிகளும் இசைக்கப்படும். குறைந்தது ஏழுபேர் இக்கலையை நிகழ்த்துவர். இதை மேளசெட்டு என்பார்கள். பெரியமேளம் பத்து கிலோ எடைகொண்டதாக இருக்கும். ஒவ்வோர் அடி முறையையும் பாகம் என்கிறார்கள். மொத்தம் பத்துவிதமான பாகம் உண்டு.  
## பாகமுறை
முதல் பாகத்தில் எல்லாவிதமான பாகங்களையும் முன்னோட்டமாக நிகழ்த்திக் காட்டுவார்கள். இரண்டாவது பாகம் என்பது எல்லா பொது விழாக்களின்போதும் மூன்றாவது பாகம் திருமண விழாக்களின்போதும் நான்காவது பாகம் கங்கையம்மனுக்குக் கூழ் ஊற்றும்போதும் ஐந்தாவது பாகம் வேகமான திரைப்படப் பாடலுக்கும் ஆறாம் பாகம் மாரியம்மனுக்குக் கூழ்வார்க்கும்போதும், பொங்கலின்போது ஏழாம் பாகமும் ,புலியாட்டத்திற்கு எட்டாம் பாகமும், ஒன்பதாம் பாகமும் வாசிக்கப்படுகிறது. தமிழகத்தின் வடமாவட்டங்களில் இக்கலை பரவலாக நிகழ்த்தப்படுகிறது.  

## பார்க்க
:நாதசுவரம்#பெரியமேளம்
# ஜிக்காட்டம்


**ஜிக்காட்டம்** தமிழர் ஆட்டக்கலைகளுள் ஒன்றாகும். இந்த ஆட்டத்திற்கான பெயர், முன்பு **ஜிக்குஅடி** என்று அழைக்கப்பட்டது. ஐம்பது, அறுபது ஆண்டுகளுக்கு முன்னால் இசைக்கருவியை வாசித்தல் என்ற தன்மை மட்டும்தான் இருந்தது அதற்குப் பிற்காலத்தில், இசைக்கேற்ப ஆட்ட முறையையும் சேர்த்துக் கொண்டு, ஆடியதால் ஜிக்காட்டம் என்று பெயர்பெற்றது. இசையின் ஒலி நயத்தைக் கொண்டு (ஜக்கு, ஜிக்கு) ஜிக்காட்டம் என்று பெயர் பெற்றது.  

ஐந்து வகையான ஆட்டமுறைகள், இவர்களிடம் உள்ளது.  
1. தப்பாட்டம் (தப்பை கையில் வைத்துக்கொண்டு ஆடுதல்),
1. தெம்மாங்கு (கையில் துணியை வைத்துக்கொண்டு ஆடுவது),
1. ஒயிலாட்டம் (கையில் கோல் வைத்துக்கொண்டு ஆடுவது),
1. டிஸ்கோ (மேற்கத்திய முறையில் ஆடுவது),
இந்த ஆட்டத்தை குறைந்தபட்சம் மூன்று பேர் அதிகபட்சம் எட்டு பேர் ஆடுகின்றனர். பதினோறு பேர் இசைக்கருவிகள் வாசிப்பவர்களாக உள்ளனர். பல்வேறு வகையான ஆட்ட அடவுமுறைகள் உண்டு. விசில் ஒலிக்கேற்ப, அடவு முறைகள் மாறும்.  

- நகாரி, உருட்டு குண்டா, ஜால்ரா, தப்பு, கோல், விசில் ஆகியன இசைக் கருவிகளாகப் பயன்படுகின்றன.
- கோவை மாவட்டம், பொள்ளாச்சி பகுதியில் இக்கலைஞர்கள் அதிகம் உள்ளனர். இந்த ஆட்டக் கலையானது, நாட்டார் கோயில் சார்ந்த, சடங்கியல் நிகழ்வுகளோடு நெருங்கிய தொடர்புடையது. தொழில் இல்லாத நாட்களில், இக்கலைஞர்கள் வேளாண் பணிகளுக்குச் செல்கின்றனர்.
# தூதரகங்களின் பட்டியல், மியான்மார்



இது மியான்மார் தூதரகங்களின் பட்டியல்.  

## ஐரோப்பா
- 
  - ப்ரஸ்ஸல்ஸ் (தூதரகம்)
- 
  - பரிஸ் (தூதரகம்)
- 
  - பெர்லின் (தூதரகம்)
- 
  - ரோம் (தூதரகம்)
- 
  - மாஸ்கோ (தூதரகம்)
- 
  - பெல்கிறேட் (தூதரகம்)
- 
  - லண்டன் (தூதரகம்)

## வட அமெரிக்கா
- 
  - ஒட்டாவா (தூதரகம்)
- 
  - வாசிங்டன், டி. சி. (தூதரகம்)

## தென் அமெரிக்கா
- 
  - பிரசிலியா (தூதரகம்)

## ஆப்பிரிக்கா
- 
  - கெய்ரோ (தூதரகம்)
- 
  - பிரிட்டோரியா (தூதரகம்)

## ஆசியா
- 
  - தாக்கா (தூதரகம்)
- 
  - பண்டர் செரி பெகவன் (தூதரகம்)
- 
  - புனோம் பென் (தூதரகம்)
- 
  - பீஜிங் (தூதரகம்)
  - ஹொங்கொங் (துணைத் தூதரகம்)
  - குன்மிங் (துணைத் தூதரகம்)
- 
  - புது தில்லி (தூதரகம்)
- 
  - ஜகார்த்தா (தூதரகம்)
- 
  - தெல் அவிவ் (தூதரகம்)
- 
  - டோக்கியோ (தூதரகம்)
- 
  - சியோல் (தூதரகம்)
- 
  - குவைத் நகரம் (தூதரகம்)
- 
  - வியஞ்சான் (தூதரகம்)
- 
  - கோலாலம்பூர் (தூதரகம்)
- 
  - காட்மாண்டூ (தூதரகம்)
- 
  - இஸ்லாமாபாத் (தூதரகம்)
- 
  - மனிலா (தூதரகம்)
- 
  - ரியாத் (தூதரகம்)
- 
  - சிங்கப்பூர் (தூதரகம்)
- 
  - கொழும்பு (தூதரகம்)
- 
  - பேங்காக் (தூதரகம்)
- 
  - ஹனோய் (தூதரகம்)

## ஓசியானியா
- 
  - கன்பரா (தூதரகம்)

## பன்முக அமைப்புகள்
- ப்ரஸ்ஸல்ஸ் (ஐரோப்பிய ஒன்றியத்திற்கான நிரந்தர தூதுக்குழு)
- ஜெனீவா (நிரந்தர தூதுக்குழு)
- நியூயார்க் (ஐநாவுக்கான நிரந்தர தூதுக்குழு)
# மகுடி



**மகுடி** என்பது பாம்பாட்டிகள் பயன்படுத்தும் ஒரு மரபுவழி இசைக்கருவி இதுவாகும். இது துளைக்கருவிகள் அல்லது காற்று இசைக்கருவிகள் வகையைச் சேர்ந்தது.  

## வரலாறு

மகுடி இந்தியாவில் தோற்றம்பெற்ற ஒரு பண்பாட்டு இசைக்கருவி ஆகும். சமயச் சடங்குகளில் பொதுவாகப் பயன்படுத்தப் படுகிறது. இந்தியாவின் கிராமிய இசையிலும் பாம்பாட்டிகளாலும் பன்னெடுங்கலமாகப் பயன்படுத்தப்பட்டு வருகிறது.  

## கருவி அமைப்பு

சுரைக்குடுக்கை என்னும் உலர்ந்த சுரைக்காய் இதற்குப் பயன்படும். சுரைகுடுக்கையின் கழுத்துப் பகுதி நீக்கப்பட்டு அதில் மூங்கில் குழல்கள் பொருத்தப்படும். இசையை ஏற்படுத்தக் கூடியவாறு ஏழு துளைகள் வரை குழலில் இடப்படும். இடைவெளிகள் தேன்மெழுகு மூலம் காற்றிறுக்கமாக மூடப்படும்.  
## ஆதாரங்கள்
# மகுடிக் கூத்து


**மகுடிக் கூத்து** இலங்கையின் மட்டக்களப்புப் பகுதியில் ஆடப்படும் ஒருவகைப் பாரம்பரியக் கூத்து. இக்கூத்து முள்ளியவளைப் பிரதேசத்தின் கலையம்சமாகவும் விளங்குகின்றது. அந்நியர் ஆட்சியின் அடக்குமுறைகள், சாதிய மேலாண்மை என்பவற்றுக்கு எதிர்க் குரலாக இக்கூத்தின் பாடுபொருள் அமைகிறது. இந்த மகுடிக் கூத்து, வட்டக்களரியில் இரவு முழுதுமாக ஆடப்படுகிறது. இக்கூத்தினை, இப்போது ஏழாவது சந்ததியினர் தொடர்ந்து கொண்டு செல்கின்றனர்.  

## பிரதான கதை
மகுடிக்கூத்திற்கென ஓர் ஐதீகம் உண்டு. முற்காலத்தில் ஆலயமொன்றில் திருவிழா இடம்பெற்றுக் கொண்டிருந்த வேளை, வேற்று மதத்தவர்கள் கடல்வழிப் பயணத்தை மேற்கொண்டு இவ்வூரை நோக்கி வந்துள்ளனர். அவர்கள் வியாபார நோக்கம் கருதி வந்ததால் அவ்விடத்திலே கொட்டகைகள் அமைத்து வியாபாரத்தில் ஈடுப்பட்டுள்ளனர். அவ்வேளையில் ஆலயத் திருவிழாவிற்கான பொருட்களை வாங்குவதற்காக குருக்களும் இன்னும் சிலரும் இவர்களது கடைகளை நோக்கிச் சென்றுள்ளனர். கடையில் தேவையான பொருட்களை வாங்கிவிட்டுப் பணம் செலுத்தும்போது பணப்பற்றாக்குறை ஏற்பட்டுள்ளது. அப்போது அந்த வியாபாரி அவசரம் இல்லை பணத்தை பிறகு எடுத்துக் கொள்ளலாம் என்று கூற, குருக்களும் அந்த குழுவினரும் ஆலயத்தை நோக்கி சென்றுவிட்டனர். இரு தினங்கள் கழித்து குறித்த வியாபாரி பணத்தைப் பெற்றுக்கொள்வதற்காக கருவாட்டுடன் ஆலயத்திற்குள் நுழைந்து, குருக்கள் பூஜை செய்து கொண்டிருக்கும் வேளையில் சத்தமிட்டு பணத்தை கேட்டுள்ளார்.  
வியாபாரி கருவாட்டுடன் ஆலயத்தில் நுழைந்ததும் இல்லாமல், தனது சிவபூசையையும் கெடுத்துவிட்டான் என்ற கோபத்தில் ஆலயத்தை விட்டு வெளியேறு என்று குருக்கள் பலமாகக் கத்தியுள்ளார். கோபம் வந்த வியாபாரி, என்னையா ஆலயத்தை விட்டு வெளியேறச் சொல்கிறாய்? இரு உன்னை துர்சக்திகளைக் கொண்டு அழிக்கின்றேன் என்று கூறி, தனது பெரிய தந்தையை நோக்கிச் சென்றுள்ளார்.  
விடயமறிந்த அந்த வியாபாரியின் பெரிய தந்தை, துர்சக்தியை ஆலயத்தை நோக்கி ஏவி விட்டாராம். ஆலயத்தை நோக்கிச் சென்ற துர்சக்தியும் அந்த வியாபாரியும் ஆலய முன்றலில் வைக்கப்பட்டிருந்த கும்பத்தை உடைக்க முற்பட்டபோது பிராமணருக்குக் கோபம் வர, இறைவனை நினைத்து விபூதியைத் தூவி விட்டுள்ளார். உடனே அந்த வியாபாரியும் துர்சக்தியும் நிலத்தில் வீழ்ந்தனர். இதனைக் கேள்வியுற்று வந்த வியாபாரியின் பெரிய தந்தை, குருக்களிடம் தான் செய்தது பிழை எனவும், மன்னித்து விட்டுவிடும்படியும் குருக்களின் காலில் வீழ்ந்து கதறி அழுதுள்ளார். பின்பு குருக்கள் இறைவனின் மகிமையை அந்த வியாபாரியின் பெரிய தந்தைக்கு எடுத்துக் கூறி, இனி தவறு செய்ய வேண்டாமென அறிவுறுத்தி மன்னித்து விடுகின்றார். இதுவே மகுடிக்கூத்தின் பிரதான கதையாக விளங்குகின்றது.  

## பாத்திரங்கள்
இதில் குருக்களும், வியாபாரிகளும் பிரதான பாத்திரங்கள். இவர்களுடன் பல துணைப்பாத்திரங்களும் இணைந்து கொள்கிறார்கள்.  

## ஆடையமைப்பு
கதையில் இடம் பெறும் வியாபாரிகள் வேற்றுமதத்தினர் என்பதால் அவர்களை வேறுபடுத்திக் காட்டும் வகையில் ஆடையமைப்புகளும்,, நடனஅமைப்புகளும் வடிவமைக்கப் படுகின்றன.
# பூக்கோட் காஞ்சி

**பூக்கோட் காஞ்சி** என்னும் துறையைக் காஞ்சித்திணையின் 22 துறைகளில் ஒன்றாகப் புறப்பொருள் வெண்பாமாலை குறிப்பிடுகிறது.  

'கார் எதிரிய கடல் தானை போர் எதிரியப் பூக் கொண்டன்று' என்பது அதன் நூற்பா(70)  

நொச்சி நியமங்கிழாரின் புறநானூற்றுப் பாடல்(293) இந்தத் துறையைச் சேர்ந்த பாடல். இந்தப் பாடலில் பூக்கோள் என்பது இரண்டு வகையில் பொருள் படும் வகையில் அமைந்துள்ளது.  
1. பூ என்னும் நிலத்தைக் கொள்வது ஒருவகைப் பொருள். இந்தப் பொருளைத்தான் புறப்பொருள் வெண்பாமாலை குறிப்பிடுகிறது.
1. பூ என்பது ஒருத்தியின் பூப்பு. வெற்றி பெற்ற அரசன் அந்நாட்டுத் தலைவன் மகளின் பூப்பையும் கைப்பற்றுவானோ என அஞ்சுவதும் பூக்கோள் என்ற எண்ணும்படி இந்தப் புறநானூற்றுப் பாடல் அமைந்துள்ளது.

தொல்காப்பியம் இத் துறையைக் குறிப்பிடவில்லை. தொல்காப்பியம் 'காஞ்சி' என்னும் சொல்லை நிலையாமை என்னும் பொருளில் கையாளுகிறது.
# நோய்பாடியார்

**நோய்பாடியார்** சங்ககாலப் புலவர்களில் ஒருவர். அகநானூறு 67 எண் கொண்ட ஒரே ஒரு பாடல் மட்டும் இவரது பாடலாக நமக்குக் கிடைத்துள்ளது.  

நோய்பாடியார் என்பது இந்தப் புலவரின் இயற்பெயராகத் தெரியவில்லை. காமநோய் பற்றிப் புதுமையாகப் பாடிய இவரது பாடல் இருந்திருக்க வேண்டும். 400 என்று வரையறைப்படுத்தித் தொகுக்கும்போது அதனை இடம்பறச் செய்யமுடியாத நிலை நேர்ந்திருக்க வேண்டும். இதனால் எட்டுத்தொகையைத் தொகுத்தவர் இவருக்கு நோய்பாடியார் என்னும் பெயரை இட்டிருக்க வேண்டும்.  
## அகநானூறு 67 சொல்லும் செய்திகள்
### மழை வாழ்த்து
பொருள் தேடச் செல்லும் தலைவன் பாலைநில வழியில் செல்கிறான். அங்கு மழை பெய்யவேண்டும் என்று தலைவி மழையை வாழ்த்திப் பாடுகிறாள். எனினும் மழை பெய்யவில்லை.  
### நிரையம் கொண்மார்
பாலை நிலத்தில் அம்பை வைத்துக்கொண்டு அதனை ஆள்மேல் எய்து வழிப்பறி செய்து வாழ்க்கை நடத்துவோர் நிரையம்(நரகம்) அடைவர்.  

### நடுகல்
இப்படிப்பட்ட நிரையம் கொள்பவரோடு போராடி வென்று உயிர் துறந்தவர்களுக்கு நடுகல் வழிபாடு இருந்தது. நடுகல்லில் போரில் வென்று உயிர் துறந்தவரின் பெயரும் அவரது பெருமையும் எழுதப்பட்டிருக்கும். நடுகல்லின்மீது மயிற்பீலி சூட்டுவர். வென்ற போராளியின் வேல் அங்கு நடப்பட்டிருக்கும். வேலுடன் அவனது கேடயப் பலகையும் மாட்டப்பட்டிருக்கும்.  

### மொழிபெயர் தேஎம்
தமிழ் அல்லாமல் பெயர்த்த வேறு மொழி பேசும் நாட்டுப் பகுதிக்கும் தமிழர் அக்காலத்தில் பொருள் தேடச் சென்றனர்.
# சி. சோமிதரன்


**சி. சோமிதரன்** (பி. மே 13, 1981, பருத்தித்துறை, யாழ்ப்பாணம்) இலங்கையைச் சேர்ந்த ஓர் ஊடகவியலாளரும் ஆவணப்பட இயக்குநரும் ஆவார். மட்டக்களப்பு மெதடிஸ்த மத்திய கல்லூரியில் கல்வி கற்ற இவர் ஊடகப்பணியை இலங்கை வானொலியில் தொடங்கிப் பின்னர் தினக்குரல் யாழ்ப்பாணப் பதிப்பில் உதவியாசிரியராகவும் Northeastern Herald இதழிலும் பணியாற்றினார். பிபிசியினுடைய ஆவணப்பட முயற்சிகளிலும் பங்கெடுத்தார்.  

இலங்கை இனப்பிரச்சினை தொடர்பான மூன்று ஆவணப்படங்களை இயக்கியுள்ள இவர் சூழலியல், மனித உரிமைகள் தொடர்பான ஆவணப்படங்களையும் இயக்கியுள்ளார்.  

சென்னை லோயலா கல்லூரியில் காட்சித் தொடர்பியல், திரைப்பட உயர்கல்வியைப் பெற்ற இவர் தற்போது சென்னையில் வசிக்கிறார்.  

## இயக்கிய ஆவணப்படங்கள்
- எரியும் நினைவுகள் (யாழ் நூலக எரிப்பைப் பற்றிய ஆவணப்படம்)
- Mullaitivu Saga (2009 ஈழ இறுதிப் போர் பற்றிய ஆவணம்)
- வெடித்த நிலத்தில் வேர்களைத் தேடி (இலங்கைத் தமிழரின் அரசியல் வரலாற்றைக் கூறும் 165 நிமிட ஆவணப்படம்)
# பொன் மீன்



வீடுகளில் அழகுக்காக வளர்க்கப்படும் நன்னீர் மீன்களில் **பொன்மீன்** (Gold Fish) எனப்படும் மீன் மிகப் புகழ்பெற்றதாகும். *சைபிரினியா* (Cyprinidae) எனும் *கார்ப்* (Carp) குடும்பத்தைச் சேர்ந்த இம்மீனினத்தின் விலங்கியல் பெயர் *கராசியஸ் ஒராட்டஸ்* (Carassius auratus) என்பதாகும். இந்த இனம் ஆசியாவிலும் ஐரோப்பாவிலும் காணப்படுகின்ற *கராசியஸ் வெல்கரிஸ்* (Carassius vulgaris) எனும் மீனினத்திலிருந்தே தோன்றியிருக்கிறது.  

## நிற வகைகள்
பொன் மீனில் பொதுவான நான்கு நிற வகைகள் காணப்படுகின்றன. நரை நிறம், கறுப்பு, சிவப்பு, நிறமற்றது என்பனவே இவ்வகைகளாகும். எனினும், இவை தவிர்ந்த வேறு நிறமுள்ள வகைகளும் அசாதாரண வடிவமுடையனவும் உண்டு. இவை பெரும்பாலும் நோய் நிலை காரணமாக ஏற்படும் வடிவ மாற்றங்களாகும். மண்டையோட்டுக்கு வெளியே நீண்டிருக்கும் விழிக்கோளங்களைக் கொண்டவை, இரட்டை வாலுடையவை, வால் இல்லாதவை, அசாதாரணமாக நீண்ட செட்டைகளை உடையவை முதலின இவ்வாறான திரிபு வடிவங்களாகும்.  

## நிறை
பொதுவாகப் பொன் மீன்கள் ஏனைய *கார்ப்* (Carp) குடும்ப மீன்களை விட நிறையில் குறைந்தவை. எனினும், 5 கிலோகிராம் வரை நிறையுடைய பொன்மீன்களும் இருந்துள்ளன.  

## வரலாறு
பொன்மீன்களைத் தேர்ந்தெடுத்து வளர்க்கும் வழக்கம் கி.பி. 960ம் ஆண்டளவில் சீனாவில் ஆரம்பமாகியிருக்கின்றது. நீண்ட வாலுடைய பொன்மீன் வகையொன்று முதன்முதலாக டச்சுக்காரர்களால் 17ம் நூற்றாண்டில் ஐரோப்பாவுக்குக் கொண்டு செல்லப்பட்டது. இதனை அவர்கள் ஜாவாப் பகுதியிலிருந்து கொண்டு சென்றனர்.  

## ஆயுள் காலம்
வீடுகளில் வளர்க்கப்படும் பொன்மீன்கள் சுமார் 25 வருடங்கள் வரை உயிர்வாழக்கூடும். எனினும், இயற்கையாக நீர் நிலைகளில் வாழ்பவை குறைந்த ஆயுளுடையவை. பறவைகளும், நீர்வாழ் முலையூட்டிகளும், ஏனைய மீன்களும் வளர்ந்த பொன் மீன்களை இரையாகக் கொள்கின்றன. பொன்மீன் குஞ்சுகளுள் 80 சதவீதமானவை நோய்களுக்கும், நீர்வாழ் பூச்சிகளின் தாக்குதலுக்கும் உள்ளாகி இறந்துவிடுவதாக மதிப்பிடப்பட்டுள்ளது.  

## வெளி இணைப்பு
- பொன்மீன்களின் வகைகள்
# அட்லாண்டிக் நடவடிக்கை



**அட்லாண்டிக் நடவடிக்கை** (*Operation Atlantic*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைக் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.  

பிரான்சு மீதான நேச நாட்டுக் கடல்வழிப் படையெடுப்பு ஜூன் 6ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. ஜூலை மாதம் கான் நகரின் மீதான தாக்குதல்கள் தொடர்ந்தன. இரு மாதங்கள் தொடர்ந்து நடந்த கடுமையான சண்டையால் இரு தரப்பினருக்கும் பெரும் இழப்பு ஏற்பட்டிருந்தது. ஆனால் இழப்புகளை ஈடு செய்வதில் ஜெர்மானியர்களால் நேச நாடுகளுக்கு இணையாகச் செயல்பட முடியவில்லை என்பதால், நார்மாண்டியில் அவர்களது நிலை வலுவிழந்து வந்தது. கான் நகரைக் கைப்பற்ற இயலாமை நார்மாண்டியிலிருந்து பிரான்சின் உட்பகுதிக்கு முன்னேற நேச நாட்டு உத்தியாளர்கள் செய்திருந்த திட்டத்தினைக் காலதாமதப் படுத்தியது. கான் சண்டையினை முடிவுக்குக் கொண்டுவர இறுதிகட்ட முயற்சியாக ஜுலை 18ம் தேதி நேசநாட்டுப் படைகள் குட்வுட் நடவடிக்கை மற்றும் அட்லாண்டிக் நடவடிக்கையைத் தொடங்கின. முன்னதில் பிரிட்டானிய 1வது கோர் கான் நகரின் கிழக்கிலும் பின்னதில் கனடிய 2வது கோர் மேற்கிலும் தாக்கின.  

ஓர்ன் பாலமுகப்பிலிருந்து முன்னேறி கான் நகரின் எஞ்சிய பகுதிகளைக் கைப்பற்றுவதே அட்லாண்டிக் தாக்குதலின் நோக்கம். ஆரம்பத்தில் சிறிது முன்னேற்றம் ஏற்பட்டாலும் ஓர்ன் ஆற்றின் அக்கரையிலிருந்த வெர்ரியர் முகட்டினைக் கனடியப் படைகளால கைப்பற்ற முடியவில்லை. ஜுலை 20ம் தேதி இத்தாக்குதல் கைவிடப்பட்டது. இரு நாட்கள் சண்டையில் கனடியப் படைகளுக்கு 1,349 இழப்புகள் ஏற்பட்டன. வெர்ரியர் முகட்டினைக் கைப்பற்ற ஜூலை 20ம் தேதி மற்றொரு தாக்குதல் தொடங்கப்பட்டது.
# வான்கேடே அரங்கம்



**வான்கடே அரங்கம்** என்பது இந்தியாவின் மும்பையில் உள்ள ஒரு பன்னாட்டுத் துடுப்பாட்ட அரங்கமாகும். இது மும்பை துடுப்பாட்டக் குழுவுக்கு (எம்சிஏ) சொந்தமானதாகும். மும்பை இந்தியன்ஸ் அணியின் உள்ளக அரங்கமாகும். இது MCA, இந்திய கிரிக்கெட் கட்டுப்பாட்டு வாரியம் (BCCI) மற்றும் இந்தியன் பிரீமியர் லீக் (IPL) ஆகியவற்றின் தலைமையங்களைக் கொண்டுள்ளது.
# 1974 ஆசிய விளையாட்டுப் போட்டிகள்


**ஏழாவது ஆசிய விளையாட்டுப் போட்டிகள்,** (*VII Asian Games*) செப்டெம்பர் 1 1974 முதல் செப்டெம்பர் 16 1974 வரை ஈரான் தெஹ்ரான் நகரில் நடைபெற்றது. இதில் 25 ஆசிய நாடுகளைச் சேர்ந்த சுமார் 3100 வீரர்கள் பங்கேற்றனர். ஏழாவது ஆசிய விளையாட்டுப் போட்டிகளில் 16 விளையாட்டுகள் இடம்பெற்றன.  
## வரலாறு

1962ஆம் ஆண்டு தொடங்கி, விளையாட்டுகள் பல நெருக்கடிகளால் பாதிக்கப்பட்டன. முதலாவதாக, புரவலன் நாடான இந்தோனேஷியா, அரசியல் மற்றும் மதப் பிரச்சினைகளால் இஸ்ரேல் மற்றும் சீனக் குடியரசு (தைவான்) விளையாட்டில் பங்கேற்க அனுமதி மறுத்தது. இதன் விளைவாக, ஐ.ஒ.சி.(IOC) விளையாட்டுப் போட்டிகளுக்கான அதன் ஸ்பான்சர்ஷிப்பை நீக்கியது மற்றும் ஐ.ஒ.சி. உறுப்பினர்களில் ஒருவராக இந்தோனேசியாவை நிறுத்தியது. ஆசிய கால்பந்து கூட்டமைப்பு (AFC), தடகள கூட்டமைப்புகளின் சர்வதேச சங்கம் (IAAF) மற்றும் சர்வதேச பளுதூக்கும் கூட்டமைப்பு (IWF) ஆகியவையும் விளையாட்டுகளுக்கான தங்கள் அங்கீகாரத்தை நீக்கின.  

1970 இல், தேசிய பாதுகாப்பு மற்றும் நிதி நெருக்கடியின் காரணமாக தென் கொரியா விளையாட்டுகளை நடத்தும் திட்டத்தை கைவிட்டது; இருப்பினும், தென் கொரியாவில் இருந்து மாற்றப்பட்ட நிதியைப் பயன்படுத்தி மீண்டும் பாங்காக்கில் விளையாட்டுகளை நடத்துவதற்கு முந்தைய தாய்லாந்து கட்டாயப்படுத்தியது. விளையாட்டு போட்டிகளுக்கு முன்னதாக, ஜப்பானிடம் போட்டிகளை நடத்தும்படி கேட்கப்பட்டது. ஆனால் ஒசாகாவில் நடந்த "எக்ஸ்போ '70" காரணமாக இந்த நிகழ்ச்சி நிராகரிக்கப்பட்டது. ] பின்னர், 1974இல்,தெஹ்ரானில் நடைபெற்ற இந்த விளையாட்டுகள் உலகம் முழுவதும் தொலைக்காட்சியில் முதல் முறையாக ஒளிபரப்பப்பட்டது.  

1974 ஆம் ஆண்டு தெஹ்ரானில் நடந்த இந்த விளையாட்டுகளில் ஓட்டப்பந்தய பிரிவைச் சேர்ந்த தடகள ஓடுதல் போட்டி மிகவும் பிரபலமான துறைகளில் ஒன்றாகும். ஆண்கள் பிரிவில், அந்த நேரத்தில் இந்த தடகள பிரிவில் பிரபலமான நபர்களாக கருதப்படும் மேனௌகர் ஷம்சிரி, ரெலா என்டெரி ஆகியோர் 110 மீட்டர் தடைகள், 100 மீட்டர் மற்றும் 800 மீட்டர், 400 மீட்டர் போட்டிகளில் கலந்து கொண்டனர். மேலும், 800 மீட்டர் தடை தாண்டுதல் சாம்பியன், 3000 மீட்டர் தடை ஓட்டத்தில் சாம்பியனான அஹ்மத் குடர்சி பங்கேற்றார்.  

## மொத்தப் பதக்கங்கள்
- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 200
- வெள்ளிப் பதங்களின் எண்ணிக்கை - 198
- வெண்கலப் பதங்களின் எண்ணிக்கை - 203
- மொத்தப் பதக்கங்கள் - 601

## நாடுகள் பெற்ற பதக்கங்கள்
பதக்கப் பட்டியலில் இடம் பிடித்த முதல் எட்டு நாடுகளின் விவரம்:  
| } |  |  |  |  |  |
| --- | --- | --- | --- | --- | --- |
| 1 | align= | 75 | 49 | 51 | 175 |
| 2 | align= | 36 | 28 | 17 | 81 |
| 3 | 32 | 46 | 27 | 105 |  |
| 4 | align= | 16 | 26 | 15 | 57 |
| 5 | 15 | 14 | 17 | 46 |  |
| 6 | align= | 7 | 4 | 8 | 19 |
| 7 | align= | 4 | 12 | 12 | 28 |
| 8 | align= | 4 | 2 | 8 | 14 |
# நிதாஉல் இஸ்லாம் (சிற்றிதழ்)


**நிதாஉல் இஸ்லாம்** என்பது இலங்கையின் மத்திய மாகாணத்தில் நாவலப்பிட்டி நகரிலிருந்து 1984ம் ஆண்டு முதல் தொடர்ச்சியாக வெளிவரும் ஓர் இசுலாமியக் காலாண்டு இதழாகும். நிதாஉல் இஸ்லாம் என்பது அரபு மொழிச் சொல்லாகும். இதன் தமிழ்க்கருத்து இசுலாமிய அழைப்பு என்பதாகும்.  

## முதலாவது இதழ்
1984ஆம் ஆண்டு பெப்ரவரி மாதம் முதல் வெளிவருகின்றது.  

## நிர்வாகம்
இதன் பிரதம ஆசிரியர் மௌலவி எம். க்யூ. புர்ஹானுத்தீன் அஹ்மத். இவர் ஒரு எழுத்தாளரும், மார்க்க அறிஞருமாவார். இச்சஞ்சிகை நாவலப்பிட்டி சொய்சாகலை அல்-இர்பான் வெளியீட்டுப் பணியகத்தால் வெளியிடப்படுகின்றது.  

## சிறப்பு
இசுலாமியக் கருத்துக்களை ஆதாரபூர்வமாக முன்வைத்தல், எளிய நடையில் பாமர மக்களும் விளங்கத்தக்க வகையில் கருத்துக்கள் முன்வைக்கப்படுதல் ஆகியன இதன் சிறப்புகளாகக் கூறப்படுகின்றது.  

## உள்ளடக்கம்
இசுலாமியக் கட்டுரைகள், மொழிபெயர்ப்புக் கட்டுரைகள், சிறுகதைகள், கவிதைகள், துணுக்குகள், குர்ஆன் விளக்கவுரை, வரலாற்றுச் சான்றுகள், மாணவர் பக்கம், நேயர் நெஞ்சம், ஐயமும் தெளிவும் வினா - விடை போன்ற பல்வேறு அம்சங்களை உள்ளடக்கியதாக வெளிவருகிறது.  
## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# பாடகர்குழுக் கல்விமான்


**பாடகர் குழுக் கல்விமான்** (choral scholar) என்பவர் தனது படிப்புச் செலவுகளுக்காக பள்ளி அல்லது பல்கலைக்கழகப் பாடகர்குழுவில் பாடிப் பணம் பெறும் மாணவர் ஆவார். இந்த நடைமுறை ஐக்கிய ராச்சியத்தில் உள்ள பேராலயங்களால் நடத்தப்படும் பள்ளி கல்லூரிகளில் புழக்கத்தில் உள்ளது.  

கேம்பிரிட்ஜ் அரசர் கல்லூரி, கேம்பிரிட்ஜ் புனித ஜான் கல்லூரி, ஆக்ஸ்ஃபோர்டு புதுக் கல்லூரி போன்ற கல்லூரிகள் தங்களின் பாடகர் குழுவிற்காகப் புகழ்பெற்றவையாகும். இவ்வாறு பயிலும் மாணவர்கள் தேவாலயத்தில் நடைபெறும் ஆராதனைகளில் பாடவேண்டும். பெரும்பாலான நாட்களில் இதற்கான ஒத்திகை இருக்கும்.
# கொற்றிகோடு



**கொற்றிகோடு** (Kotticode or Kotticodu) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில்குமாரபுரம் பேரூராட்சிக்கு உட்பட்ட ஊர்.  

கொற்றிகொட்டில் அரசு ஆரம்ப பாடசாலை ஒன்று உள்ளது. அதே போல் சி எஸ் ஐ மீட் நினைவு ஆங்கில ஆரம்ப பாட சாலையும் உள்ளது. கொற்றிகோடு காவல் நிலைய பகுதிகள் கோதநல்லூர் கிராமத்திற்கு உட்பட்ட கோதநல்லூர், சாரல் விளை , ஈத்தவிளை, சாமிவிளை, மேக்கா மண்டபம் , செம்பருத்தி விளை ,கொற்றிகோடு , முட்டைகாடு, குமாரபுரம், மணலிக்கரை, மாறன்கோணம், முண்டவிளை ,வளுக்கலாம்பாடு, பூவங்காபிறம்பு, மருவூர்கோணம், ஆற்றுகோணம் ஆகிய பகுதிகளும். வேளிமலை கிராமத்திற்கு உட்பட்ட வேளிமலை ,கூழக்கடை, கரும்பாறை, பெருஞ்சிலம்பு, பண்ணிபொத்தை ஆகிய ஊர்களும் அடங்கும். கொற்றிகோடு மீட் நினைவு சி எஸ் ஐ திருச்சபையும் கொற்றிகொட்டில் இருக்கும் முக்கியமான வழிபாட்டு இடமாகும். .  

## அரசு நடுநிலை பள்ளி
அரசு நடுநிலை பள்ளி இங்கே அமைந்துள்ளது இங்கு ஓன்று முதல் எட்டாம் வகுப்பு வரை இங்கே மாணவர்கள் படிக்கின்றனர். இந்த பள்ளியானது கொற்றிகோடு சி.எஸ்.ஐ ஆலயத்திற்கு சொந்தமான கட்டிடத்தில் அமைந்துள்ளது. இங்கே சுமார் 300 மாணவ மாணவிகள் படிக்கின்றனர்.  

## பெயர் காரணம்
இந்த ஊரில் வாழ்ந்த மறவரின மக்கள் பலைநிலத்திற்குறிய கொற்றவை(காளி) தெய்வத்தை தங்கள் குலதெய்வமாக வழிபட்டு வந்திருக்கிறார்கள். சீர்திருத்த கிறித்துவத்தை சார்ந்த சார்லஸ் மீட் அவர்கள் இந்த பகுதியில் கிறித்துவத்தை பற்றி போதித்த பின்னர் இந்த மக்கள் மனம் மாறி கிறித்துவத்தை ஏற்று கொண்டதாகவும். அதன் விளைவாக கொற்றவை வழிபாட்டை கோடு போட்டு நிறுத்தியதால் இந்த ஊரின் பெயர் கொற்றவை கோடு என்று மாறியிருக்கிறது. பின்னர் கொற்றவை கோடு காலபோக்கில் மருவி கொற்றிகோடு என்று மாறியதாக ஒரு கருத்து நிலவுகிறது. மலையும் மலை சார்ந்த இடமும் என்பதால் கோடு என்பது மலை குன்றுகளை குறிப்பதால் கொற்றவர்கள் கோடு என்று பெயர் வந்தது என்றும் பின்னர் அது மருவி கொற்றிகோடு என்று ஆனது என்றும் ஒரு கருத்து நிலவுகிறது.  

கோடு என்ற பெயர் சரியாக பொருந்துவது கொற்றிகோட்டிற்கு மட்டும் தான்.சங்க இலக்கியத்தில் குறிப்பிட பட்டுள்ள குமரி கோடு என்பது கொற்றிகோடு தான்.கொற்றவை கோடு மருவி கொற்றிகோடு ஆனது. கொற்றிகோடு மலை ( அதாவது பிற்காலத்தில் முருகன் வேள்வி கொண்டதால் வேள்வி மலையாகி பின்னர் வேளிமலை என்று அழைக்கபடுகிற) கொற்றிகோடு மலை தான் குமரி கண்டம் அழிந்த போது குமரி கோடாக இருந்த மலை..  

## ஆதாரங்கள்
# முருகர் குணசிங்கம்

**முருகர் குணசிங்கம்** அல்லது **கலாநிதி முருகர் குணசிங்கம்** (Murugar Gunasingam) என்பவர் யாழ்ப்பாணத்தில் பிறந்து, தற்போது புலம் பெயர்ந்து வாழும் ஒரு புகழ்பெற்ற வரலாற்று நூலாசிரியர் ஆவர். இலங்கை தமிழரின் வரலாறு தொடர்பில் இவர் எழுதிய நூல்கள் உலகெங்கும் பரந்து வாழும் தமிழ் அறிவுஜீவிகள், கல்விமான்கள், புலமைசார் அறிவியலாளர்கள், பல்கலைக்கழகங்கள் என பல்வேறு மட்டத்திலும் மிகுந்த வரவேற்பை பெற்றவைகளாகும். அத்துடன் இவர் ஒரு நூலக விஞ்ஞானத் துறையாளரும் ஆவார். இலங்கைத் தீவில் தமிழரின் பாரம்பரிய பிரதேசங்கள், அரசியல், சமூக, சமய, மொழி, கலை, பண்பாடு போன்ற விடயங்கள் குறித்து பல்வேறு ஆசிரியர்கள் பல நூல்களை எழுதியிருந்தாலும், இலங்கையில் தமிழர் தொடர்பான ஒரு முழுமையான வரலாற்று நூல் இருக்கவில்லை. அதனை ஈடுசெய்யும் முகமாக, முருகர் குணசிங்கம் அவர்கள் பல்லாண்டுகள் மேற்கொண்ட அர்ப்பணிப்புமிக்க ஆய்வின் ஊடாக, சான்றாதாரங்களுடனும் எழுதப்பட்ட முழுமையான நூல்கள் இவைகள் ஆகும். இவரால் எழுதப்பட்ட நூல்கள் உலகெங்கும் பரந்து வாழும் தமிழர்கள் மட்டுமன்றி, உலகின் பல்வேறு அறிவுசார் மட்டங்களிலும் பாராட்டுக்களை பெற்றன.  

## எழுதிய நூல்கள்
- இலங்கை தமிழ் தேசியவாதம் அதன் ஆரம்பதோற்றம் பற்றியதோர் ஆய்வு
- இலங்கைத் தமிழர் வரலாற்று மூலங்கள் அனைத்துலகத் தேடல்
- இலங்கையில் தமிழர் - ஒரு முழுமையான வரலாறு

## இலங்கை தமிழ் தேசியவாதம்
இது இவர் எழுதிய முதல் வரலாற்று நூலாகும். இந்த நூல்  

## இலங்கைத் தமிழர் வரலாற்று மூலங்கள்
கலாநிதி.முருகர் குணசிங்கம் அவர்களின் இலங்கைத் தமிழர் வரலாற்று மூலங்கள் அனைத்துலகத் தேடல் என்ற நூல் அறிமுக விழாவை பன்னாட்டு புலம்பெயர் தமிழ் எழுத்தாளர் ஒன்றியம் நடாத்தியது. இந்த நூல் ஒரே நூலாக தமிழிலும் ஆங்கிலத்திலும் வெளியிடப்பட்டது. ஆங்கிலத்தில் "PRIMARY SOURCES FOR HISTORY OF THE SRI LANKAN TAMILS A world-wide search" என பெயரிடப்பட்டிருந்தது.  

## இலங்கையில் தமிழர் - ஒரு முழுமையான வரலாறு
இலங்கைத் தமிழரின் முழுமையான வரலாற்றை சான்றாதாரத்துடன் விளக்கும் இலங்கையில் தமிழர் - ஒரு முழுமையான வரலாறு இலங்கைத் தமிழர் வரலாற்றில் கி.மு. 300 தொடக்கம் கி.பி. 2000 வரையிலான முழுமையான ஆவணமாக போற்றப்படுகிறது. இந்நூல் ஒரே நேரத்தில் ஆங்கிலத்திலும் தமிழிலும் எழுதப்பட்டது சிறப்பு இந்த நூலுக்கு உரியது. அத்துடன் பிற ஐரோப்பிய மொழிகளிலும் மொழிமாற்றம் செய்யத் தீர்மாணிக்கப்பட்டுள்ளது.  

### விருது
கனடிய இலக்கியத் தோட்டம், தனது 2008 ஆம் ஆண்டு இயல் விருது விழாவின் போது, கலாநிதி முருகர் குணசிங்கம் அவர்களின் "இலங்கையில் தமிழர் - ஒரு முழுமையான வரலாறு" நூலுக்கு உலக தமிழ் ஆசிரியர் நினைவாக 2008 ஆம் ஆண்டிற்கான சிறப்பு பரிசு வழங்கப்பட்டது.
# இலங்கை தமிழ் தேசியவாதம் (நூல்)



**இலங்கை தமிழ் தேசியவாதம் அதன் ஆரம்பதோற்றம் பற்றியதோர் ஆய்வு** (Sri Lankan Tamil nationalism) எனும் நூல் கலாநிதி முருகர் குணசிங்கம் எழுதிய முதலாவது வரலாற்று ஆய்வு நூலாகும். இந்த நூல் தென் ஆசியவியல் மையம், சிட்னியில், 2003 ஆம் ஆண்டு வெளியிடப்பட்டதாகும். இந்நூல் 346 பக்கங்களைக் கொண்டுள்ளது.  

## நூலின் உள்ளடக்கம்

## இந்தியாவில்
இந்தியாவில் நேரு பல்கலைக்கழகத்தில், வாசிப்பு பகுதிக்கு இந்த நூலின் பகுதி இணைக்கப்பட்டுள்ளன.  

## அமெரிக்காவில்
அமெரிக்காவில் கலாநிதி ஆய்வுகளை மேற்கொள்வோரின் சிறந்த ஆய்வுகளை சேகரிக்கும் ஆவணக் களஞ்சியத்திலும் இந்நுலின் உள்ளடக்கங்கள் களஞ்சியப்படுத்தப்பட்டுள்ளன.  

## இலங்கையில்
இலங்கையில் இந்த நூல், அறிஞர்கள், வரலாற்று ஆசிரியர்கள், கல்விமான்கள் மத்தியில் செல்வாக்கு பெற்றது. முதல் 500 பதிப்புகள் இலங்கையில் விற்பனையாகி, அடுத்து அனுப்பபட்ட 500 பிரதிகளை இலங்கை பறிமுதல் செய்து தடைவிதித்தது. அவற்றை பின்னரான காலங்களில் இணையத்தின் ஊடாக விற்பனை செய்தது என்பதும் குறிப்பிடத்தக்கது.  

## வெளியிணைப்புகள்
# இலங்கைத் தமிழர் வரலாற்று மூலங்கள் (நூல்)



**இலங்கைத் தமிழர் வரலாற்று மூலங்கள்: அனைத்துலகத் தேடல்** ஆங்கிலத்தில் **PRIMARY SOURCES FOR HISTORY OF THE SRI LANKAN TAMILS: A world-wide search**) எனும் இந்த நூல், கலாநிதி முருகர் குணசிங்கம் எழுதிய இலங்கைத் தமிழரின் வரலாற்று மூலாவணங்கள் தொடர்பான ஓர் ஆய்வு நூலாகும். இது இவர் எழுதிய இரண்டாவது நூல் ஆகும். இந்த நூல் இலங்கைத் தமிழரின் வரலாறு தொடர்பாக இதுவரை எவரும் மேற்கொள்ளாத வகையில் உலகெங்கும், இலங்கை தமிழரின் வரலாற்று ஆவணங்கள் எங்கெங்கு உள்ளதோ அங்கெல்லாம் தேடிச் சென்று, அந்த மூலாவணங்களைப் பார்வையிட்டு, அவை இருக்கும் இடங்கள், இருக்கும் ஆவணக் காப்பகங்களின் முகவரிகள் போன்றவற்றை நிழப்படங்களுடன் உலகிற்கு வெளிச்சமாக்கிய ஒரு வரலாற்று ஆய்வு நூலாகும். இதுவரை இலங்கைத் தமிழரின் வரலாற்று மூலாவணங்கள் தொடர்பாக எவருமே அறிந்திராத தகவல்களையும், அவைத் தொடர்பான ஆய்வுகளை மேற்கொள்ள விரும்புவோருக்கு, எந்தெந்த இடங்களில் ஆவணங்கள் உள்ளன எனும் அழைப்பையும் இந்த நூல் ஊடாக வளரும் இளம் தமிழ் சமுதாயத்திற்கு விடுத்திருந்தார். அத்துடன் இந்நூல், இலங்கை தமிழரிடம் மட்டுமன்றி இலங்கை சிங்கள வரலாற்று ஆய்வாளர்கள் மத்தியிலும் பல ஆய்வுகளை மேற்கொள்ள வழிவகுத்தன.  

இந்த நூல், 368 பக்கங்களைக் கொண்டது. அத்துடன் இந்நூல் ஆங்கிலத்திலும் தமிழிலும் இருமொழி நூலாக, 2005 ஆம் ஆண்டு தென் ஆசியவியல் மையம் பதிப்பகம், சிட்னியில் வெளியிடப்பட்டது.  

## சிறப்புகள்

## பாராட்டுகள்

## விருதுகள்
# கந்தக இருகுளோரைடு



**கந்தக இருகுளோரைடு** (*Sulfur dichloride*) என்பது SCl<sub>2</sub> மூலக்கூறு வாய்பாடு கொண்ட, +2 ஆக்சிசனேற்ற நிலையில் கந்தகத்தைக் கொண்ட ஒரு வேதிச் சேர்மமாகும்.  

## பண்புகள்
இது கடுமையான மணம் உடைய சிவப்பு நிறத் தி‌‌‌‌ரவம் ஆகும். இது நீருடன் வினைப்பட்டு ஐதரோகுளோரிக் அமிலத்தையும் கந்தக டை ஆக்சைடையும் தரும்.  

## தயாரிப்பு
கந்தகத்தை குளோரினுடன் வினைப்படுத்தி இது தயாரிக்கப்படுகிறது. இவ்வினையில் இருசல்ஃபர் இருகுளோரைடு இடைநிலைப் பொருளாக உருவாகும். இதுவே கந்தக இருகுளோரைடில் மாசுப் பொருளாகவும் காணப்படும்.  

## பயன்கள்
இது மற்ற வேதிச் சேர்மங்கள் தயாரிக்கப் பயன்படுகிறது. மேலும் அம்மோனியாவுடன் வினைப்பட்டு நான்கு சல்ஃபர் நான்கு நைட்ரைடு எனும் வெடிபொருளையும் தருகிறது.
# நாயர்



**நாயர்** (மலையாளம்: നായര്‍), கேரளாவில் நாயர்கள் ஒரு இந்து உயர் சாதி. அவர்கள் இந்தியாவின் வடக்குப் பகுதிகளிலிருந்து குடிபெயர்ந்ததாக நம்பப்படுகிறது, சில வரலாற்றாசிரியர்கள் அவர்கள் நம்புதிரி பிராமணர்களுடன் சேர்ந்து கேரளாவிற்கு குடிபெயர்ந்த நெவார் பிராமணர்கள் அல்லது க்ஷத்திரியர்கள் என்று கூறுகின்றனர். நாயர்கள் கேரளாவின் தாய்வழி சாதி.  

பிள்ளை, நம்பியார், குருப், மேனன் போன்ற பெயர்கள் கேரள அரச குடும்பங்களுக்கு வழங்கப்பட்ட நாயர்களால் பொதுவாகப் பயன்படுத்தப்படும் தலைப்பு குடும்பப்பெயர். அவர்கள் கேரளாவின் பொது ஜாதி/முற்பட்ட சாதியின் ஒரு பகுதியாக உள்ளனர்.இந்தியாவின் வடக்குப் பகுதிகளிலிருந்து குடிபெயர்ந்ததாக நம்பப்படுகிறது, சில வரலாற்றாசிரியர்கள் அவர்கள் நம்புதிரி பிராமணர்களுடன் சேர்ந்து கேரளாவிற்கு குடிபெயர்ந்த நெவார் பிராமணர்கள் அல்லது க்ஷத்திரியர்கள் என்று கூறுகின்றனர். நாயர்கள் கேரளாவின் தாய்வழி சாதி.  

## இவற்றையும் காண்க
- மருமக்கதாயம்
# தமிழ்நாடு மின் உரிமம் வழங்கும் வாரியம்

தமிழ்நாடு மின் உரிமம் வழங்கும் வாரியம் முதலில் சென்னை மாகாண அரசு ஆணை எண் 4317, பொ.ப.து. நாள்:16-11-55 வழியாக நிறுவப்பட்டது. இந்த வாரியத்தின் வழியாக மின்சாரப் பணிகளை மேற்கொள்ளும் மின்சாரப் பணியாளர்களுக்கு அவர்களின் கல்வி மற்றும் அனுபவத்தினைக் கொண்டு உதவியாளர்,கம்பியாளர், மேற்பார்வையாளர் தகுதிக்கான சான்றிதழ்களையும், ஒப்பந்தப் பணிகளுக்கான உரிமங்களையும் அளிக்கிறது.  

## வழங்கப்பட்ட மின் உரிமங்கள்
தமிழ்நாடு மின் உரிமம் வழங்கும் வாரியம் 28-02-2002 வரை மின்சாரப் பணிகளுக்கான சான்றிதழ்களையும், உரிமங்களை கீழ்காணும் பட்டியலிலுள்ளபடி வழங்கியிருப்பதாக தெரிவித்துள்ளது.  

### தகுதிச் சான்றிதழ்கள்
மின் உரிமம் வழங்கும் வாரியம் மேற்பார்வையாளர், கம்பியாளர், கம்பியாள் உதவியாளர் மற்றும் மின் உற்பத்தி இயக்குபவர்களுக்கான தகுதிக்குரிய சான்றிதழ்களை கீழ்காணும் எண்ணிக்கையில் அளித்துள்ளது.  

| * மேற்பார்வையாளர் தகுதி - 27925
* கம்பியாளர் தகுதி - 83086
* கம்பியாள் உதவியாளர் தகுதி - 14884
* மின் உற்பத்தி இயக்குபவர் - 297 | } |
| --- | --- |

### மின் உரிமங்கள்
மின் உரிமம் வழங்கும் வாரியம் மின்சாரப்பணிகளுக்கான ஒப்பந்ததாரர் தகுதிக்குரிய உரிமங்களை கீழ்காணும் எண்ணிக்கையில் அளித்துள்ளது.  
| * ஈ.எஸ்.ஏ - 116
* ஈ.ஏ - 1086
* ஈ.எஸ்.பி - 1012
* ஈ.பி - 12147 | } |
| --- | --- |
# டாக்டர். முத்துலட்சுமி ரெட்டி மகப்பேறு நிதியுதவி திட்டம்

டாக்டர் முத்துலட்சுமி ரெட்டி நினைவு மகப்பேறு நிதியுதவி திட்டம் என்பது தமிழ்நாடு அரசின் சார்பில், நகர்ப்புறம் மற்றும் கிராமப்புறங்களில் வசிக்கும் ஏழை கர்ப்பிணிப் பெண்களுக்கு பேறுகாலத்தின்போது ஏற்படும் வருவாய் இழப்பினை ஈடு செய்யவும், அவர்கள் சத்தான உணவுகளை உண்ண வழிவகை செய்யவும், பேறுகாலத்துக்கு முன் இரு மாதங்கள் மற்றும் பின் இரு மாதங்களுக்கு என மொத்தம் 4 மாதங்களுக்கு தலா ரூ.50 வீதம் மொத்தம் ரூ.200 வழங்க, மறைந்த முன்னாள் முதலமைச்சர் கலைஞர் கருணாநிதி அவர்களால், கடந்த 02-05-1989 அன்று சட்டமன்றத்தில் 110 விதியின் கீழ் அறிவிக்கப்பட்ட திட்டம். அதன்படி கடந்த 13-04-1989 அன்று, தமிழ்நாடு அரசின் பிற்பட்டோர் நலம், சத்துணவுத் திட்டம் மற்றும் சமூக நலத்துறையின் சார்பில் அரசாணை பிறப்பிக்கப்பட்டு (அரசாணை (நிலை) எண்: 369) பயனாளிகளுக்கு நிதியுதவி வழங்கப்பட்டு வருகிறது.  

பிறகு, 1998 ஆம் ஆண்டு திமுக ஆட்சியின்போது, இந்த நிதியுதவி 500 ரூபாயாக உயர்த்தி வழங்கப்பட்டது. பின்னர், 2006-2007 நிதியாண்டு முதல் டாக்டர் முத்துலட்சுமி ரெட்டி நினைவு மகப்பேறு நிதியுதவி திட்டத்தின் கீழ் வழங்கப்படும் தொகை 5 ஆயிரம் ரூபாயாக உயர்த்தப்பட்டது. தொடர்ந்து, மறைந்த முன்னாள் முதல்வர் ஜெ.ஜெயலலிதா அவர்கள் தலைமையிலான அதிமுக ஆட்சியில் இந்தத் தொகை 12,000 ரூபாய் ஆக உயர்த்தப்பட்டது. தற்போது, 01.04.2018 முதல் 18,000 ரூபாயாக மீண்டும் உயர்த்தப்பட்டு வழங்கப்படுகிறது.  

## நிதியுதவி

இத்திட்டத்தின் கீழ் ஏழைக் கர்ப்பிணிப் பெண்ணுக்கு வழங்கப்படும் உதவி தொகை ருபாய் 6 ஆயிரத்திலிருந்து , ரூபாய் 12 ஆயிரமாக உயர்த்தப்பட்டும், பின்னர் 14 ஆயிரமாகவும் உயர்த்தி வழங்கப்பட்டுவருகிறது. இந்த உதவித் தொகையில், முதல் தவணையாக 6000/- கருவுற்ற நான்காவது மாதத்திலும், இரண்டாவது தவணையாக ரூபாய் 6000/- குழந்தை பிறந்த நான்காம் மாதத்திலும், மூன்றாவது தவணையாக குழந்தை பிறந்த ஒன்பதாவது மாததத்தில் ரூ. இரண்டாயிரமும் உதவித் தொகையாக வழங்கப்படுகிறது.  

## நிபந்தனைகள்
- இத்திட்டத்தின் கீழ் பயன்பெற, பயனாளி வறுமைக் கோட்டிற்குகீழ், அதற்கான தகுதியுடையவராக இருக்க வேண்டும்.
- அரசு மருத்துவ நிலையங்களில் மட்டுமே பிரசவம் நடைபெற்றிருக்க வேண்டும்.
- பயனாளி 19 வயது நிரம்பியவராக இருக்க வேண்டும்.
- இந்த நிதிஉதவி இரண்டு பிரசவங்களுக்கு மட்டும் வழங்கப்படும்

## தகுதிகள்

இந்த நிதியுதவியைப் பெற கீழ்காணும் ஏதாவது ஒரு நிலையில் இருப்பவர்களாக இருக்க வேண்டும்.  

- வறுமைக் கோட்டிற்கு கீழ் உள்ளவர்கள் பட்டியலில் உள்ளவர்கள்.
- தமிழ்நாடு விவசாயத் தொழிலாளர்கள் - விவசாயிகள் (சமூகப் பாதுகாப்பு மற்றும் நலம்) திட்ட உறுப்பினர் அட்டை வைத்திருப்பவர்கள்.
- குடிசை வீடு, சிறிய ஓட்டு வீடு மற்றும் சிறிய வாடகை வீட்டில் வறிய நிலையில் வசிப்பவர்கள்.
- தொகுப்பு வீடுகள், சுனாமி அழிவினால் கட்டித்தரப்பட்ட வீடுகள் மற்றும் அரசு இலவசமாக வழங்கப்பட்ட வீடுகளில் வசிப்பவர்கள்.
- விவசாயக் கூலி வேலை, சலவைத் தொழில், ஆட்டோ முதலான வாகனங்களை தினக்கூலிக்கு ஓட்டுபவர்கள்.
- கல்குவாரி, சுண்ணாம்பு காளவாய், செங்கல் சூளை போன்றவற்றில் தினக்கூலிக்கு வேலை செய்பவர்கள்.
- சொந்த வீடு இருந்தும் கூலி வேலை செய்பவர்கள்.
- நிலமற்ற ஏழைகள்.
- குடும்பத் தலைவர் பருவ காலத்திற்கு ஏற்றவாறு வெளியூர் சென்று கூலி வேலை செய்து குடும்பத்தைக் காப்பாற்றுபவர்கள்
- பெண்கள் குடும்பத்தலைமைப் பொறுப்பேற்ற குடும்பங்கள்.
- வேலைக்குச் செல்ல இயலாதவர்கள்.

## தேவையான சான்றுகள்
- தாய்சேய் நல அட்டையின் நகல்
- இலங்கைத் தமிழர் எனில் புலம் பெயர்ந்தோர் சான்றிதழ் நகல்.
- உழவர் பாதுகாப்புத்திட்ட உறுப்பினராயின் அதற்கான அட்டையின் நகல்.
- வறுமைக் கோட்டிற்குட்பட்டவராக இருப்பதற்கான சான்றிதழ்.
# மகாதேசாதிபதி (இலங்கை)


**இலங்கையின் ஆளுநர்** அல்லது **இலங்கையின் மகாதேசாதிபதி** (*Governor General of Dominion of Ceylon*) என்பது 1948-1972ல் இலங்கையின் நாட்டுத் தலைவரின் பட்டமாகும். இலங்கை 1948ம் ஆண்டு சுதந்திரமடைந்த போதிலும்கூட, 1947ம் ஆண்டு பிரித்தானியர்களால் முன்வைக்கப்பட்ட சோல்பரி அரசியலமைப்பே 1972ம் ஆண்டு வரை நடைமுறையில் இருந்தது. இந்த அரசியல் யாப்பில் இலங்கையில் பெயரளவு நிர்வாகியாக பிரித்தானிய மகாராணியின் பிரதிநிதி என்ற வகையில் மகாதேசாதிபதி பதவி காணப்பட்டது. சோல்பரி அரசியலமைப்பிற்கு முன்பு காணப்பட்ட தேசாதிபதிகளை விட இப்பதவி அதிகாரத்தில் குறைந்ததாக இருந்தது.  

## முதலாவது தேசாதிபதி
மகாதேசாதிபதிப் பதவி பிரித்தானிய முடியின் பிரதிநிதியாக அமைந்தமையினால் இவர் இலங்கையராக இருக்க வேண்டும் என்ற அவசியம் இருக்கவில்லை. 1948 பெப்ரவரி 4 இல் இலங்கை விடுதலை அடையும் போது இலங்கையின் தேசாதிபதியாக இருந்தவர் சேர். ஹென்றி மொங்-மேசன் மூர் என்பவர். இவர் விடுதலைக்கு முன்பே தேசாதிபதியாக பிரித்தானிய முடியால் நியமிக்கப்பட்டவர். இவரின் பதவிக்காலம் 1949 ஜுலை 6 இல் நிறைவடைந்தது. அதுவரை இலங்கையின் தேசாதிபதியாகவே அவர் பணியாற்றினார். இவரின் பதவிக்காலம் முடிந்த பின்பு இலங்கைப் பிரதமர் டி. எஸ். சேனநாயக்காவின் சிபாரிசின் பேரில் பிரித்தானிய முடி 1949 ஜுலை 6 இல் சோல்பரி அரசியல் யாப்பினை உருவாக்குவதில் மூலகர்த்தாவாக இருந்த சோல்பரி பிரபு என்ற ஹெர்வால்ட் ராம்ஸ்போத்தம் என்பவரை மகாதேசாதிபதியாக நியமித்தது. இவரின் பதவிக்காலம் 1954, ஜுலை 17 இல் நிறைவடைந்தது. இறுதி மகாதேசாதிபதியாக 1962 முதல் 1972 வரை வில்லியம் கொபல்லாவ இருந்தார்.  

## நியமனம்
இலங்கைப் பிரதம மந்திரியின் சிபாரின்படி பிரித்தானிய முடியினால் இவர் நியமிக்கப்படுவார்.  

## பதவிக்காலம்
பதவிக்காலம் குறித்து யாப்பில் வரையறுக்கப்படவில்லை. இருப்பினும் ஒவ்வொரு ஐந்தாண்டுக்கொரு முறை மகதேசாதிபதி மாற்றப்படுவது மரபாகப் பேணப்பட்டது.  

## அதிகாரங்கள்
### சட்டத்துறை சார்ந்த அதிகாரங்கள்
- நியமன அங்கத்தவர்க(ஆறுபேர்)களை மக்கள் பிரதிநிதிகள் சபைக்கு நியமித்தல்
- செனட்டின் வெற்றிடங்களை நிரப்புதல்
- மக்கள் பிரதிநிதிகள் சபையின் சடங்கு ரீதியான இருக்கைகளுக்குத் தலைமை தாங்குதல்
- மக்கள் பிரதிநிதிகள் சபையைக் கூட்டல், கலைத்தல், ஒத்திவைத்தல்.
- செனட்சபையைக் கூட்டல், ஒத்திவைத்தல்.

### நிர்வாகத்துறை சார்ந்த அதிகாரங்கள்
- பிரதம மந்திரியைத் தெரிவு செய்தல்
- அமைச்சரவை உறுப்பினர்களை நியமித்தல்
- பாராளுமன்றக் காரியதரிசி, நிரந்தரக் காரியதரிசிகள், அமைச்சரவைக் காரியதரிசிகள் ஆகியோரை நியமித்தல்..
- கணக்காளர் நாயகத்தை நியமித்தல்.
- தேர்தல் தொகுதி நிர்ணய ஆணைக்குழு பொதுச்சேவை ஆணைக்குழு உறுப்பினர்களை நியமித்தல்.

### நீதித்துறை சார்ந்த அதிகாரங்கள்
- பிரதம நீதியரசரை நியமித்தல்
- உயர்நீதிமன்ற நீதியரசர்களை நியமித்தல்
- நீதிச்சேவை ஆணைக்குழு உறுப்பினர்களை நியமித்தல்
- மன்னிப்பு வழங்குதல்

## இலங்கையின் மகா தேசாதிபதிகள்
<onlyinclude>  
| சேர் ஹென்றி மொங்க்-மேசன் மூர் | 1887 | 1964 | 4 பெப்ரவரி 1948 | 6 சூலை 1949 | ஜோர்ஜ் VI |  |
| --- | --- | --- | --- | --- | --- | --- |
| ஹெர்வால்ட் ராம்ஸ்போத்தம், முதலாம் சோல்பரி பிரபு | 6 மே 1887 | 30 சனவரி 1971 | 6 சூலை 1949 | 17 சூலை 1954 | ஜோர்ஜ் VI
எலிசபெத் II |  |
| சேர் ஒலிவர் குணத்திலக்க | 20 அக்டோபர் 1892 | 17 திசம்பர் 1978 | 17 சூலை 1954 | 2 மார்ச் 1962 | எலிசபெத் II |  |
| வில்லியம் கோபல்லாவ | 17 செப்டம்பர் 1897 | 31 சனவரி 1981 | 2 மார்ச் 1962 | 22 மே 1972 | எலிசபெத் II | } |
# விக்கிப்பீடியா:சனவரி 16, 2011 தமிழ் கணிமை, விக்கிப்பீடியா, நூலகம் பட்டறை, ரொறன்ரோ


கனடாவில், தமிழ் மரபுத் திங்கள் ஒழுங்கமைப்பாளர்களுடன் இணைந்து **தமிழ் கணிமை, விக்கிப்பீடியா, நூலகப் பயிற்சிப் பட்டறை** ஞாயிற்றுக் கிழமை, சனவரி 16, 2010 அன்று ரொறன்ரோ இசுக்கார்பரோவில் நடைபெற்றது.  

## நிகழ்வு பற்றிய விபரங்கள்
- நாள்: **சனவரி 16, 2011, ஞாயிற்றுக் கிழமை**
- இடம்: 5310 Finch Ave East, Unit 10, இசுக்கார்பரோ, ஒன்ராறியோ, கனடா
- நேரம்: 9:30 - 1:00 மு.ப

## நிகழ்ச்சி நிரல்
- 09:30 - 10:00
- 10:00 - 10:25 - தமிழ் கணிமை - பொது அறிமுகம்
- 10:30 - 11:15 - தமிழ் விக்கிப்பீடியா - அறிமுகமும், பயிற்சியும்
- 11:15 - 11:45 - எண்ணிம நூலகம் நூலகத் திட்டம்
- 11:45 - 12:15 - தமிழ் வலைப்பதிவுகள்
- 12:15 - 01:00+ - தமிழ் விக்கிப்பீடியா - பயிற்சி

## கலந்து கொண்டோர்
நுட்பவியலாளர்கள், பொது ஆர்வலர்கள் என 18 வரையானோர் கலந்து கொண்டனர்.  

### பயிற்சியாளர்கள்
- --Natkeeran 02:59, 8 சனவரி 2011 (UTC)
- --செல்வா 02:49, 10 சனவரி 2011 (UTC)

## படங்கள்
# பியிங் எரிக்கா


**பியிங் எரிக்கா** (Being Erica) என்பது ஒரு கனடியத் தொலைக்காட்சி நகைச்சுவை நாடகம் தொடர் ஆகும். இந்த தொடர் சனவரி 5, 2009 முதல் திசம்பர் 12, 2011 வரை 4 பருவங்களாக சிபிசி தொலைக்காட்சி என்ற தொலைக்காட்சியில் ஒளிபரப்பாகி 49 அத்தியாங்களுடன் நிறைவு பெற்றது  

இந்த நிகழ்ச்சி ஒரு நடுத்தர வயதுப் பெண், எரிக்கா ஒரு மன மருத்துவரிடம் தனது வாழ்வின் கவலைகளை சொல்லச் செல்கிறாள். அந்த மன மருத்துவர் அவளை பின்னோக்கிய ஒரு நேரத்துக்கு எடுத்துச் செல்லும் வல்லமை உள்ளவர் என்பதை அறிகிறாள். இவள் சந்திக்கும் பிரச்சினைகளை அவளைப் பின்னோக்கி எடுத்துச் சென்று அலச வைக்குமாறு இந்த தொடர் அமைகிறது.
# 3-ஆம் ஆயிரமாண்டு


**மூன்றாம் ஆயிரவாண்டு** (*3rd millennium*) என்பது கிரிகோரியன் நாட்காட்டியின் படி சனவரி 1, 2001 இல் ஆரம்பித்து, டிசம்பர் 31, 3000 இன் முடிவில் முடிவடையும் ஓர் ஆயிரவாண்டாகும்.  

## நிகழ்வுகள்
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- கிமு 2800 - 2500 மெசொப்பொத்தேமியாவில் உரூக் நகர இராச்சியத்தை ஆண்ட கில்கமெஷ் குறித்தான் கில்கமெஷ் காப்பியம் எழுதப்பட்டது.

## நூற்றாண்டுகளும் பத்தாண்டுகளும்

| **21ம் நூற்றாண்டு** | 2000கள் | 2010கள் | 2020கள் | 2030கள் | 2040கள் | 2050கள் | 2060கள் | 2070கள் | 2080கள் | 2090கள் |
| --- | --- | --- | --- | --- | --- | --- | --- | --- | --- | --- |
| **22ம் நூற்றாண்டு** | 2100கள் | 2110கள் |  |  |  |  |  |  |  |  |
| **23ம் நூற்றாண்டு** | **2200கள்** |  |  |  |  |  |  |  |  |  |
| **24ம் நூற்றாண்டு** |  |  |  |  |  |  |  |  |  |  |
| **25ம் நூற்றாண்டு** |  |  |  |  |  |  |  |  |  |  |
| **26ம் நூற்றாண்டு** |  |  |  |  |  |  |  |  |  |  |
| **27ம் நூற்றாண்டு** |  |  |  |  |  |  |  |  |  |  |
| **28ம் நூற்றாண்டு** |  |  |  |  |  |  |  |  |  |  |
| **29ம் நூற்றாண்டு** |  |  |  |  |  |  |  |  |  |  |
| **30ம் நூற்றாண்டு** | } |  |  |  |  |  |  |  |  |  |
# உலக துடுப்பாட்ட சங்கப்போட்டிகள்



**ஐசிசி உலக துடுப்பாட்ட சங்கப்போட்டிகள் **(ICC World Cricket League) பன்னாட்டுத் துடுப்பாட்ட அவையால் தேர்வுநிலை பெறாத நாடுகளின் துடுப்பாட்ட அணிகளிடையே நடத்தப்படும் ஒருநாள் மட்டுப்படுத்தப்பட்ட பன்னாட்டுத் துடுப்பாட்டப் போட்டித் தொடராகும். பன்னாட்டு அவையின் அனைத்து இணை மற்றும் கிளை உறுப்பினர்கள் இந்தப் போட்டிகளில் விளையாடத் தகுதி பெற்றவர்கள். சங்கப்போட்டிகள் அமைப்பு|சங்கப்போட்டிகளில் கோட்டங்களிடையே மேலேற்றும் மற்றும் கீழிறக்கும் முறை உள்ளது. சங்கப்போட்டிகள் இரு நோக்கங்களுடன் செயல்படுகின்றன: அனைத்து இணை மற்றும் கிளை வாரிய அணிகள் பங்குகொள்ளும் விதமாக துடுப்பாட்ட உலகக்கிண்ணத்திற்கான தகுதிநிலை தேர்வுகளுக்கும் இத்தகைய பன்னாட்டு சீர்தரத்தில் இந்நாடுகளிடையே ஒருநாள் துடுப்பாட்டப் போட்டிகளை ஒருங்கிணைக்கவும் பயன்படுகிறது.  

## வெளியிணைப்புகள்
- ICC - World Cricket League
# வல்லுநர்

மூன்று விவேகக் கிழவர்கள், கோல்ன் கதீட்ரல்.]]  

**வல்லுநர்** (*expert*) என்பார் குறித்தவொரு துறையில் தேர்ச்சியின் அடைவுக் கூறுகளான அறிவு, திறன், மனப்பாங்கு தொடர்பான உயர்மட்ட இயலுமையைக் கொண்டிருப்பவராகும். அக்குறிப்பிட்டத் துறையில் அவரது அறிவும் திறனும் நம்பத்தக்கதாக கொள்ளப்படும். ஒரு வல்லுநரின் **வல்லமை** (expertise) அவரது ஆவணக் குறிப்புகள், கல்வி, பயிற்சிகள், தொழில், நூல்கள் அல்லது அனுபவத்தை அடிப்படையாகக் கொண்டிருக்கும். வரலாற்றில் வல்லுநர்கள் *விவேகக் கிழவர்கள்* எனப்பட்டனர். அப்படிப்பட்டவர்கள் ஆழ்ந்த அறிவுத் திறனும் சிறந்த தீர்வு காணும் திறனும் உடையவர்களாக இருந்தனர்.  

வல்லுநர்கள் ஒரு குறிப்பிட்டத் துறையில் தொடர்ந்த கல்வி மற்றும் பயிற்சியினால் ஆழ்ந்த அல்லது நீண்ட பட்டறிவைக் கொண்டுள்ளனர். வல்லுநர்களுக்கான வரையறை இன்ன தொழில்முறை அல்லது பள்ளிக் கல்வி தகுதிகளினால் தான் என்பதைவிட பெரும்பாலும் ஓர் இணக்க முடிவாகவே அமைகின்றது. 50 ஆண்டுகளாக மேய்த்துவரும் ஓர் ஆட்டிடையர் ஆடுகளின் கவனிப்பிற்கும் ஆட்டுநாய்களை பயன்படுத்தவும் பயிற்றுவிக்கவும் வல்லுநராகக் கருதப்படுவார். மற்றுமொரு எடுத்துக்காட்டாக கணினியியலில் மனிதரொருவரால் பயிற்றுவிக்கப்பட்ட **வல்லுநக் கணிமுறைமை** (*expert system*) அந்தக் குறிப்பிட்ட பணியில் மற்ற மனிதர்களை விட வல்லமை உடையதாகக் கருதப்படும். சட்டத்தில், வல்லுநர் சாட்சியத்தை அதிகாரமும் ஏரணம்சார் வழக்காடலும் அங்கீகரிக்க வேண்டும்.  

வல்லுநரின் அறிவுத்திறனுக்கும் மிகச் சிறப்பான செயற்றிறனுக்கும் மூளையின் பகுக்கும் கட்டமைப்பு மற்றும் செயற்பாடுகளுக்கும் உள்ள தொடர்பை அறிந்துகொள்ள ஆய்வுகள் மேற்கொள்ளப்பட்டு வருகின்றன.வல்லுநர்கள் விரைவாகவும் துல்லியமாகவும் செயல்படும் காரணங்களை சில ஆய்வுகள் ஆராய்ந்துள்ளன.
# துடுப்பாட்ட உலகக்கிண்ண தகுதிகள்


ஓர் நாட்டின் துடுப்பாட்ட அணி துடுப்பாட்ட உலகக்கிண்ணத்தில் பங்கேற்க தேவையான நடைமுறைகள் **துடுப்பாட்ட உலகக்கிண்ண தகுதிகள்** எனப்படும். உலகளவில் நடத்தப்படும் துடுப்பாட்ட உலகக்கிண்ணப்போட்டிகளில் போட்டியிடும் அணிகளை நூறு நாடுகளிலிருந்து 16ஆகக் குறைக்க இந்த முன்போட்டிகள் உதவுகின்றன. தற்போதுள்ள நடைமுறை உலக துடுப்பாட்ட சங்கப்போட்டிகள் ஆகும். தகுதிச் செயற்பாடுகள் உலகக்கிண்ணப்போட்டிகளுக்கு ஆறு ஆண்டுகள் முன்பிருந்தே செயல்படத் துவங்கும்.  

ஒவ்வொரு உலகக்கிண்ணத்தின் போதும் பன்னாட்டுத் துடுப்பாட்ட அவை தனது இணை மற்றும் கிளை அங்கத்தினர்களில் எத்தனை அணிகள் உலகக்கிண்ணத்தில் போட்டியிட இயலும் எனத் தீர்மானிக்கின்றனர். தேர்வு ஆடுகின்ற நாடுகள் (கடந்த ஆண்டுகளில் சிலநேரங்களில் ஒருநாள் ஆட்டம் ஆடிய நாடுகளும் கூட) உலகக்கிண்ணப் போட்டிகளில் ஆட நேரடியாகத் தகுதி பெறுகின்றன. மற்ற நாட்டு அணிகள் தகுநிலை தொடர்போட்டிகளில் பங்கேற்று தகுநிலை பெறவேண்டும்.  

தகுநிலை துடுப்பாட்டப் போட்டிகள் பன்னாட்டுத் துடுப்பாட்ட அவையின் ஐந்து (ஆபிரிக்கா, ஆசியா, அமெரிக்காக்கள், கிழக்காசிய பசிபிக், ஐரோப்பா) பிராந்திய அவைகளால் தங்களுக்குள் நடத்தப்படுகின்றன. ஐசிசி கோப்பை என்ற முதல் தகுநிலைப்போட்டி 1979ஆம் ஆண்டு இரண்டாம் உலகக்கிண்ணத்திற்கு முன்பு நடத்தப்பட்டது.
# துடுப்பாட்ட உலகக்கிண்ண கோப்பை



## வரலாறு

இந்தப் போட்டிகளின் முதன்மைப் புரவலராக புருடென்சியல் நிறுவனம் இருந்தவரை, 1975-83 காலங்களில், உலகக்கிண்ணத்தை வென்றவருக்கு புருடென்சியல் கிண்ணக்கோப்பை வழங்கப்பட்டது. இக்கோப்பைகளின் வடிவமைப்பு புரவலர்கள் மாறும்போதெல்லாம் 1999 துடுப்பாட்ட உலகக்கிண்ணம்|1999 உலகக்கிண்ணம் வரை மாறியே வந்துள்ளது. எனவே முதல் மூன்று உலகக்கிண்ணக் கோப்பைகள் ஒரேபோலிருந்தாலும் 1987,1992 மற்றும் 1999ஆம் ஆண்டு போட்டிகளுக்கான கோப்பைகள் வெவ்வேறு புரவலர்களால் வெவ்வேறு விதமாக இருந்தன. இதனை மாற்றிட பன்னாட்டுத் துடுப்பாட்ட அவை தங்களின் கோப்பையைத் தாங்களே வடிவமைக்கத் தீர்மானித்தனர்.  

நடப்பிலுள்ள கோப்பை 1999 போட்டிகளுக்காக உருவாக்கப்பட்டது. இதுவே முதல் நிரந்தர பரிசாகவும் போட்டிகளின் வரலாற்றில் விளங்குகிறது. இக்கோப்பையை இலண்டனில் உள்ள மணிமகுட ஆபரணக்காரர்களான கர்ரார்ட் & கம்பனியின் பொற்கொல்லர் அணி இரு மாதங்களில் வடிவமைத்து உருவாக்கினர். T  
## ஐசிசி துடுப்பாட்ட உலகக்கிண்ணக் கோப்பை

**துடுப்பாட்ட உலகக்கிண்ணக் கோப்பை** துடுப்பாட்ட உலகக்கிண்ணம் வென்ற அணியினருக்கு வழங்கப்படுகிறது. நடப்பில் உள்ள கோப்பை 60 செ.மீ உயரத்தில் வெள்ளி மற்றும் தங்கமுலாம் கொண்டு உருவாக்கப்பட்டுள்ளது.தங்க உலக கோளத்தை மூன்று வெள்ளி தூண்கள் தாங்கியுள்ளதைப் போன்று அமைந்துள்ளது. குச்சங்கள் மற்றும் குறுக்குத்தடிகள் போல வடிவமைக்கப்பட்டுள்ள இத்தூண்கள் துடுப்பாட்டத்தின் மூன்று அடிப்படை கூறுகளை இவை குறிப்பிடுகின்றன: மட்டை பிடித்தல்,பந்து வீச்சு மற்றும் பந்து தடுத்தல். கோளம் துடுப்பாட்டப் பந்தை குறிப்பதாக உள்ளது. இதன் சிறப்பான வடிவமைப்பு எத்திசையிலிருந்து காண்பினும் அறியக்கூடியதாக உள்ளது. கோப்பை ஏறத்தாழ 11 கிலோகிராம் எடை உள்ளது. இதன் பீடத்தில் முந்தைய வெற்றியாளர்களின் பெயர்கள் பொறிக்கப்பட்டுள்ளன. இன்னமும் பத்து அணியினரின் பெயர்கள் பொறிக்கூடிய அளவு இடம் உள்ளது.  

### நிகழ்நிலை

பன்னாட்டுத் துடுப்பாட்ட அவை உண்மையான கோப்பையை தன்னிடத்தே வைத்துக்கொண்டு சரியொத்த நகலொன்றை, முந்தைய வெற்றியாளர்களின் பெயர்கள் இல்லாத ஒரே வேறுபாட்டுடன், வெற்றிபெற்ற அணியினருக்கு நிரந்தரமாக வழங்குகிறது.  

## வெற்றிபெற்ற அணி
### புருடென்சியல் கிண்ணம் மற்றும் பிற கோப்பைகள்
- - 1987
- - 1975, 1979
- - 1983
- - 1992
- - 1996

### ஐசிசி துடுப்பாட்ட உலகக்கிண்ண கோப்பை
  - - 1999, 2003, 2007